Մորթե գլխարկներով լեռնականները, խարույկի շուրջը նստած, մաքրում են հրացանի փողերը, հաշվում են փամփուշտները, որ ուղղելու են նշանակետին` դատարկելու ինչ – որ մարմնում: Կրակի ճարճատյունը տարածվում է շուրջբոլորը: Արի՛ բարձրանանք լեռը նոր մորթած միս ճաշակելու: Նախքան վերջին լուսաբացը շրջան կազմած պտտվենք կրակի շուրջը: Անցնելով շրջանի կենտրոն` դու քմահաճորեն կպտտես դաստակներդ` մատների արանքում ճզմած սպիտակ ասեղնագործ թաշկինակը: Կի՛ն, դու այպես թե այնպես գեղեցիկ ես, չտրվես խրախճանքներին ու մեղմ ժպիտներին: Բոլոր կողմերից սողացող շոյանքները պատրաստ են բազմոցին տապալելու քո ինքնությունը: